open-index/open-wikipedia-markdown huggingface dataset:
คณะวิทยาศาสตร์ มหาวิทยาลัยอุบลราชธานี

**คณะวิทยาศาสตร์** มหาวิทยาลัยอุบลราชธานี ประกอบด้วย สำนักงานเลขานุการคณะและ 4 ภาควิชา คือ ภาควิชาคณิตศาสตร์ สถิติและคอมพิวเตอร์ ภาควิชาเคมี ภาคฟิสิกส์ และภาควิชาวิทยาศาสตร์ชีวภาพ ทำหน้าที่หลักในการจัดการเรียนการสอนวิชาพื้นฐานทางวิทยาศาสตร์และคณิตศาสตร์ให้กับคณะต่าง ๆ ตามหลักสูตรในระดับปริญญาตรีของมหาวิทยาลัย

## ประวัติ
คณะวิทยาศาสตร์ มหาวิทยาลัยอุบลราชธานี ได้รับการริเริ่มขึ้นครั้งแรก เมื่อปีพุทธศักราช 2531 ในนาม ภาควิชาพื้นฐาน วิทยาลัยอุบลราชธานี สังกัดมหาวิทยาลัยขอนแก่น ต่อมาในปีพุทธศักราช 2533 วิทยาลัยอุบลราชธานีได้รับการสถาปนาเป็นมหาวิทยาลัยอุบลราชธานี ตามประกาศพระราชบัญญัติมหาวิทยาลัยอุบลราชธานีในราชกิจจานุเบกษา เมื่อวันที่ 29 กรกฎาคม พ.ศ. 2533 ดังนั้น จึงถือว่า วันที่ 30 กรกฎาคม ของทุกปี เป็นวันสถาปนามาหาวิทยาลัย และภาควิชาพื้นฐานจึงเปลี่ยนชื่อเป็น "คณะวิทยาศาสตร์" นับตั้งแต่วันดังกล่าว

## ทำเนียบคณบดี
# ผู้ช่วยศาสตราจารย์ ดร. พิชิต โตสุโขวศ์
# ผู้ช่วยศาสตราจารย์ วรรณวไล อธิวาสน์พงศ์ พ.ศ. 2545 - 2548
# ผู้ช่วยศาสตราจารย์ ดร. จันทร์เพ็ญ อินทรประเสริฐ พ.ศ. 2548 - 2557
# รองศาสตราจารย์ ดร.อุทิศ อินทร์ประสิทธิ์ พ.ศ. 2557 - 2560
# ผู้ช่วยศาสตราจารย์ ดร.ชริดา ปุกหุต พ.ศ. 2560 - 2563
# ศาสตราจารย์ ดร.ศิริพร จึงสุทธิวงษ์  พ.ศ. 2563 - ปัจจุบัน

## ภาควิชา
* ภาควิชาวิทยาศาสตร์ชีวภาพ
* ภาควิชาคณิตศาสตร์ สถิติและคอมพิวเตอร์
* ภาควิชาเคมี
* ภาควิชาฟิสิกส์

## หลักสูตร

## การวิจัยและหน่วยวิจัย

## อื่น ๆ
* ศูนย์โอลิมปิกวิชาการ สอวน. มหาวิทยาลัยอุบลราชธานี (Science Olympiad) 
** สาขาวิชาคณิตศาสตร์
** สาขาวิชาคอมพิวเตอร์
** สาขาวิชาฟิสิกส์
** สาขาวิชาเคมี
** สาขาวิชาชีววิทยา
** สาขาวิชาดาราศาสตร์
* สโมสรนักศึกษาคณะวิทยาศาสตร์ ซึ่งตั้งอยู่บริเวณชั้น 1 ตึกเคมี

## แหล่งข้อมูลอื่น
* คณะวิทยาศาสตร์ มหาวิทยาลัยอุบลราชธานี 
* โครงการโอลิมปิกวิชาการ สอวน. 

อุบลราชธานี
หมวดหมู่:มหาวิทยาลัยอุบลราชธานี
ไซโกโนะคาตาโอโมอิ

The single reached #50 in Japan. The CD's catalog number is GNCX-0005.

"**ไซโกโนะคะตะโอะโมะอิ**" () " เป็นซิงเกิลที่ 3 ของ ซะชิ ทะอินะกะ ออกจำหน่ายเมื่อวันที่ 30 สิงหาคม พ.ศ. 2549 ซึ่งเพลงแรกของซิงเกิลนี้ใช้เป็นเพลงปิดของแอนิเมชันเรื่อง *[[Saiunkoku Monogatari]]* รหัสซีดีของซิงเกิลชุดนี้คือ GNCX-0005

## รายชื่อเพลง
1. **ไซโกโนะคะตะโอะโมะอิ** () 
* เนื้อร้อง: ซะชิ ทะอินะกะ
* ทำนอง: ซะชิ ทะอินะกะ

2. **It's my life**
* เนื้อร้อง: ซะชิ ทะอินะกะ
* ทำนอง: ซะชิ ทะอินะกะ

3. **Saikō no Kataomoi -instrumental-**

4. **It's my life -instrumental-**
## อ้างอิง

หมวดหมู่:ซาจิ ทาอินากะ
หมวดหมู่:ซิงเกิลในปี พ.ศ. 2549
หมวดหมู่:เพลงภาษาญี่ปุ่น
เวิร์ลพูล โปรดักชั่นส์

**เวิร์ลพูล โปรดักชั่นส์** () คือชื่อของกลุ่มดนตรีเฮาส์จากเมืองโคโลญจ์ (Kölner House Musik Projektes) 
ตัวนักดนตรีและโปรดิวเซอร์ คือ **Eric D. Clark**, **Justus Köhnck**e และ **Hans Nieswandt** 
เริ่มรวมตัวในช่วงปี 1991 โดยใช้ชื่อ Whirlpool Productions มาตั้งแต่แรกเริ่ม 
มีความแหวกแนวในแบบของตนเองและได้ทดลองการผสมผสานของดนตรีอย่างไม่หยุดยั้ง 
จนทำให้เป็นแบบอย่างให้กับวง Sensorama และ Egoexpress (วงดนตรีแนวเฮาส์จาก Hamburger) 

ด้วยเพลงฮิตแนวดิสโก้ "From Disco To Disco" 
ทำให้ Whirlpool Productions ขึ้นไปยืนเป็นอันดับหนึ่งที่ประเทศอิตาลีในช่วงฤดูร้อน ปี 1997 ถึง 9 สัปดาห์ด้วยกัน 
จากนั้นก็ได้ไปแสดงโชว์ตามสถานีโทรทัศน์ และ ในรายการเพลงยอดฮิตต่างๆ ด้วย 

เวิร์ลพูล โปรดักชั่นส์ ยังเคยเป็นนักเขียนและนักวิจารณ์ในแมกกาซีนเพลง "Spex" เช่นกัน 
นั้นทำให้ความคิดความอ่านของวงดนตรีกลุ่มนี้ ไม่มีสิ้นสุด และ ได้มีการปรับปรุง เปลี่ยนแปลงเรื่อยมา 
ทำให้ทุกวันนี้ Whirlpool Productions ได้มายืนถึงขั้น Dj อย่างเต็มตัว 

ณ ขณะนี้ **Hans Nieswandt** หนึ่งใน Whirlpool Productions ก็ยังเตรียมงานหนังสือของเขา 
ที่มีชื่อว่า "plus minus acht" (+ - 8) ที่กล่าวถึงความทรงจำเกี่ยวกับดนตรีแนวเฮาส์ของเขาในช่วงยุค 90   

## อ้างอิง
* ข้อมูลที่ nadir.org 

หมวดหมู่:กลุ่มดนตรีสัญชาติเยอรมัน
หมวดหมู่:กลุ่มดนตรีที่ก่อตั้งในปี พ.ศ. 2534
รายชื่อตำแหน่งทางวิชาการ

**ตำแหน่งทางวิชาการ** คือ ตำแหน่งของบุคคลในแวดวงวิชาการสำหรับนักวิชาการ อาจารย์ หรือนักเรียนในการทำวิจัย และการสอนในสถาบันอุดมศึกษา 

## ประเทศไทย
* ศาสตราจารย์ ย่อว่า ศ.
* รองศาสตราจารย์ ย่อว่า รศ. 
* ผู้ช่วยศาสตราจารย์ ย่อว่า ผศ. 
* อาจารย์ หรือ ตำแหน่งอื่นตามที่ คณะกรรมการข้าราชการพลเรือนในสถาบันอุดมศึกษา(ก.พ.อ.) กำหนด 

ตำแหน่งทางวิชาการจะได้รับแต่งตั้งตามกฎหมายว่าด้วยสถาบันอุดมศึกษา โดยผู้ที่มีตำแหน่งทางวิชาการนั้น มีสิทธิใช้ตำแหน่งทางวิชาการที่ได้รับเป็นคำนำหน้านามได้ในการลงชื่อ หนังสือ เอกสาร งานสารบรรณหรือการเรียกขานใด ๆ เสมือนยศหรือคำนำหน้านามอย่างอื่น ซึ่งการเขียนตำแหน่งวิชาการที่ใช้นำหน้าคำนามนั้น ให้เรียงลำดับ ดังนี้ (1) ตำแหน่งทางวิชาการ  (2) ยศ (3) บรรดาศักดิ์ ฐานันดรศักดิ์ หรือคำนำหน้านามสตรีที่ได้รับพระราชทานเครื่องราชอิสริยาภรณ์ และมีสิทธิใช้คำนำหน้านามนั้นตามกฎหมาย ระเบียบหรือประกาศของทางราชการ

โดยผู้ที่ใช้ตำแหน่งทางวิชาการนำหน้าคำนามนั้น ไม่สมควรใช้คำว่า นาย นาง หรือนางสาว นำหน้านามพร้อมกับตำแหน่งทางวิชาการ

## ประเทศญี่ปุ่น
;ตำแหน่งประจำ
* ศาสตราจารย์ (เทียบเท่ากับ ศาสตราจารย์ และรองศาสตราจารย์ ในสหรัฐอเมริกา) จะถูกเรียกว่า เคียวจุ () 
* รองศาสตราจารย์ (เทียบเท่ากับ ผู้ช่วยศาสตราจารย์ ในสหรัฐอเมริกา) จะถูกเรียกว่า จุงเกียวจุ () 

; ตำแหน่งชั่วคราว
* ผู้ช่วยศาสตราจารย์ สายงานสอน จะถูกเรียกว่า โคชิ () 
* ผู้ช่วยศาสตราจารย์ สายงานวิจัย จะถูกเรียกว่า โจะเคียว () 

## สหรัฐอเมริกา
* ศาสตราจารย์กิตติคุณ หรือ ศาสตราจารย์เกียรติคุณ (professor emeritus - ชาย, professor emerita - หญิง)
* ศาสตราจารย์ (professor)
* รองศาสตราจารย์ (associate professor)
* ผู้ช่วยศาสตราจารย์ (assistant professor)
* ศาสตราจารย์คลินิก (adjunct professor)
* ศาสตราจารย์อาคันตุกะ (visiting professor)
* นักวิจัยหลังปริญญาเอก (postdoctoral appointment)
* ผู้ช่วยสอน
* ผู้ช่วยวิจัย

## สหราชอาณาจักร
* ศาสตราจารย์กิตติคุณ หรือ ศาสตราจารย์เกียรติคุณ (professor emeritus - ชาย, professor emerita - หญิง)
* ศาสตราจารย์เกียรติยศ(Chair professor)
* ศาสตราจารย์ (Professor)
* รองศาสตราจารย์ (Reader / Senior Lecturer)
* ผู้ช่วยศาสตราจารย์ (Lecturer)
* อาจารย์ (Instructor)
* นักวิจัยอาวุโส (Senior research fellow)
* นักวิจัย (Research fellow)
* นักวิจัยหลังปริญญาเอก (Postdoctoral associate)

## เกาหลีใต้
* ศาสตราจารย์เกียรติคุณ (emeritus professor) เรียกว่า มยงเย คโยซู ()
* ศาสตราจารย์ (professpor) เรียกว่า ชอง คโยซู () 
* รองศาสตราจารย์ (associate professor) เรียกว่า พู คโยซู () 
* ผู้ช่วยศาสตราจารย์ (assistant professor) เรียกว่า โช คโยซู () 
* อาจารย์ผู้สอน (Instructor) คโยซู()

## อ้างอิง
* พระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗
* การใช้ตำแหน่งทางวิชาการเป็นคำนำหน้านาม-ราชบัณฑิตยสถาน 
* ระเบียบสำนักนายกรัฐมนตรีว่าด้วยการใช้ตำแหน่งทางวิชาการเป็นคำนำหน้านาม พ.ศ. ๒๕๓๖ ราชกิจจานุเบกษา เล่ม ๑๑๐ ตอนที่ ๑๑๔  ลว ๑๔ ส.ค. ๓๖
ทุ่งกุลาร้องไห้

thumb|right|ทุ่งกุลาร้องไห้

**ทุ่งกุลาร้องไห้** เป็นที่ราบขนาดใหญ่ในภาคอีสาน มีพื้นที่ประมาณ 2 ล้านไร่ มีที่ตั้งติด แม่น้ำมูล และลำน้ำสาขาของแม่น้ำมูล เช่น ห้วยทับทัน (ลำทับทันหรือคลองทับทัน) ห้วยเสียว ลำพลับพลา และบางส่วนที่ติด แม่น้ำชี ครอบคลุมพื้นที่ 13 อำเภอ 5 จังหวัด ได้แก่ อำเภอพยัคฆภูมิพิสัย จังหวัดมหาสารคาม; อำเภอชุมพลบุรีและอำเภอท่าตูม จังหวัดสุรินทร์; อำเภอปทุมรัตต์ อำเภอเกษตรวิสัย อำเภอสุวรรณภูมิ อำเภอโพนทราย และอำเภอหนองฮี จังหวัดร้อยเอ็ด; อำเภอศิลาลาด อำเภอราษีไศล และอำเภอยางชุมน้อย บางส่วนของ อำเภออุทุมพรพิสัย อำเภอห้วยทับทัน อำเภอบึงบูรพ์ ที่มีที่ตั้งติดห้วยทับทัน ลำทับทันหรือคลองทับทัน จังหวัดศรีสะเกษ; อำเภอค้อวัง และอำเภอมหาชนะชัย จังหวัดยโสธร

ทุ่งกุลาร้องไห้ มีเรื่องเล่าสืบกันมาว่า ชนเผ่ากุลาซึ่งเป็นชนกลุ่มน้อยจากเมืองเมาะตะมะ ประเทศพม่า ได้เดินทางมาค้าขายผ่านทุ่งแห่งนี้ ปกติแล้วชนเผ่ากุลาเป็นชนเผ่าที่มีความอดทนสูงมาก สู้งาน สู้แดด ลม ฝน แต่เมื่อได้เดินทางผ่านทุ่งแห่งนี้ ที่มีพื้นที่กว้างขวางเหลือประมาณ ต้องใช้เวลาเดินทางหลายวัน ไม่พบหมู่บ้านใด ๆ เลย น้ำก็ไม่มีดื่ม  ต้นไม้ก็ไม่มีที่จะให้ร่มเงา มีแต่ทุ่งหญ้าเต็มไปหมด พื้นดินก็เป็นทราย เดินทางยากลำบากเหมือนอยู่กลางทะเลทราย  ทำให้คนพวกนี้ถึงกับร้องไห้ ดังนั้น จึงได้ชื่อว่า "ทุ่งกุลาร้องไห้"

## อ้างอิง

## แหล่งข้อมูลอื่น
*
หมวดหมู่:ภูมิศาสตร์ภาคอีสาน
หมวดหมู่:ธรณีสัณฐานในประเทศไทย
หมวดหมู่:ภูมิศาสตร์ของจังหวัดมหาสารคาม
หมวดหมู่:ภูมิศาสตร์ของจังหวัดยโสธร
หมวดหมู่:ภูมิศาสตร์ของจังหวัดร้อยเอ็ด
หมวดหมู่:ภูมิศาสตร์ของจังหวัดศรีสะเกษ
หมวดหมู่:ภูมิศาสตร์ของจังหวัดสุรินทร์
หมวดหมู่:เกษตรกรรมในประเทศไทย
หมวดหมู่:อำเภอพยัคฆภูมิพิสัย
หมวดหมู่:อำเภอชุมพลบุรี
หมวดหมู่:อำเภอท่าตูม
หมวดหมู่:อำเภอปทุมรัตต์
หมวดหมู่:อำเภอเกษตรวิสัย
หมวดหมู่:อำเภอสุวรรณภูมิ
หมวดหมู่:อำเภอโพนทราย
หมวดหมู่:อำเภอหนองฮี
หมวดหมู่:อำเภอศิลาลาด
หมวดหมู่:อำเภอราษีไศล
หมวดหมู่:อำเภอยางชุมน้อย
หมวดหมู่:อำเภอค้อวัง
หมวดหมู่:อำเภอมหาชนะชัย
บึงพลาญชัย

**บึงพลาญชัย** ตั้งอยู่บริเวณกลางเมืองร้อยเอ็ด ถือเป็นสัญลักษณ์ของจังหวัด มีลักษณะเป็นเกาะอยู่กลางบึงน้ำขนาดใหญ่ มีเนื้อที่ประมาณ 2 แสนตารางเมตร เป็นบึงที่เกิดจากพระยาสุนทรเทพกิจจารักษ์ (ทอง จันทรางศุ) ผู้ว่าราชการจังหวัดร้อยเอ็ดคนที่ 3 นำชาวบ้าน 40,000 คน ขุดขึ้นมาเมื่อปี พ.ศ. 2469 เป็นสถานที่พักผ่อนหย่อนใจ ตกแต่งเป็นสวนไม้ดอกขนาดใหญ่ มีพันธุ์ไม้ต่าง ๆ ร่มรื่น และในบึงน้ำมีปลาชนิดต่าง ๆ หลายพันธุ์ มีเรือจักรยานน้ำและเรือพายไว้บริการประชาชนพายเล่นในบึง นอกจากนั้นยังใช้เป็นสถานที่จัดงานเทศกาลของจังหวัด รวมทั้งจัดมหรสพต่าง ๆ ภายในบึงพลาญชัยยังมีสิ่งก่อสร้างที่น่าสนใจคือ
* ศาลเจ้าพ่อหลักเมือง เป็นของคู่บ้านคู่เมืองที่ชาวร้อยเอ็ดเคารพนับถือ และเชื่อว่าเจ้าพ่อจะช่วยดลบันดาลให้ชาวเมืองมีความสุข คิดสิ่งใดสมปรารถนา จึงเป็นสถานที่อีกแห่งหนึ่งที่ชาวเมืองร้อยเอ็ดจะพากันมากราบนมัสการขอพรเป็นประจำ
* พระพุทธรูปปางลีลาขนาดใหญ่ กลางสวนดอกไม้
* พานรัฐธรรมนูญ และนาฬิกาดอกไม้
* ภูพลาญชัย มีลักษณะเป็นน้ำตกจำลอง และรูปปั้นสัตว์ต่าง ๆ คล้ายสวนสัตว์
* สนามเด็กเล่น และ สวนสุขภาพ เป็นสวนออกกำลังกาย เพื่อให้ประชาชนได้ออกกำลังกาย อันเป็นการเสริมสร้างพลานามัยแก่ชาวร้อยเอ็ด
* น้ำพุดนตรี

## คลังภาพ

ไฟล์:ศาลหลักเมืองร้อยเอ็ด.jpg|ศาลหลักเมืองร้อยเอ็ด
ไฟล์:เสาหลักเมืองร้อยเอ็ด.jpg|เสาหลักเมืองร้อยเอ็ด
ไฟล์:พานรัฐธรรมนูญร้อยเอ็ด.jpg|พานรัฐธรรมนูญร้อยเอ็ด
ไฟล์:พานรัฐธรรมนูญและหอโหวต.jpg|พานรัฐธรรมนูญและหอโหวต
ไฟล์:หอโหวตและบึงพลาญชัย.jpg|หอโหวตและบึงพลาญชัย


## อ้างอิง
*

หมวดหมู่:สวนสาธารณะในจังหวัดร้อยเอ็ด
หมวดหมู่:แหล่งน้ำในจังหวัดร้อยเอ็ด
หมวดหมู่:สิ่งก่อสร้างในอำเภอเมืองร้อยเอ็ด
ซ้าบ 35 ดราเคน

thumb|250px|ซ้าบ 35 ดราเคน
200px|right
**ซ้าบ 35 ดราเคน** () เป็นเครื่องบินไอพ่นขับไล่ความเร็วกว่าเสียง 2 เท่าแบบแรกของประเทศสวีเดน บินครั้งแรกเมื่อวันที่ 25 ตุลาคม ค.ศ. 1955 และประจำเข้ากองทัพอากาศสวีเดนเป็นครั้งแรกเมื่อต้นปี ค.ศ. 1960 สร้างขึ้นมาทั้งหมด 644 ลำ และใช้ในกองทัพอากาศสวีเดน, ฟินแลนด์, และเดนมาร์ค ปัจจุบันได้ปลดประจำการแล้ว

## รายละเอียด ซ้าบ 35 ดราเคน
ข้อมูลจำเพาะ

* **ผู้สร้าง** บริษัทซ้าบ-สคาเนีย (สวีเดน)
* **ประเภท** เครื่องบินเจ๊ตสกัดกั้น-โจมตีทิ้งระเบิด และ ตราวจการณ์ ทุกกาลอากาศ ที่นั่งเดียว
* **เครื่องยนต์** เทอร์โบเจ๊ต โวลโว่ พล็อกมอเตอร์ เอวอน 300 ให้แรงขับสถิต 5,805 กิโลกรัม และ 8,007 กิโลกรัม เมื่อใช้สันดาปท้าย 1 เครื่อง
* **กางปีก** 9.4 เมตร
* **ยาว** 15.35 เมตร
* **สูง** 3.89 เมตร
* **พื้นที่ปีก** 49.2 ตารางเมตร
* **น้ำหนักวิ่งขึ้นปกติ** 11,400 กิโลกรัม
* **น้ำหนักวิ่งขึ้นสูงสุด** 15,000 กิโลกรัม
* **อัตราเร็วขั้นสูง** 2.2 มัค ที่ระยะสูง 12,190 เมตร
* **เพดานบินใช้งาน** กว่า 18,288 เมตร
* **อัตราไต่สูงสุด** 15,240 เมตร
* **รัศมีทำการรบ** 635 กิโลเมตร เมื่อบินสูง-ต่ำ-สูง 
** 1,003 กิโลเมตร เมื่อบินสูง-ต่ำ-สูง เมื่อติดตั้งถังเชื้อเพลิงอะไหล่ภายนอก 2 ถัง
* **พิสัยบินไกลสุด** 3,250 กิโลเมตร เมื่อบรรจุเชื้อเพลิงเต็มที่
* **อาวุธ** ปีนใหญ่อากาศ เอเดน ขนาด 30 มม. ที่ปีกข้างละ 1 กระบอก
** อาวุธปล่อยอากาศสู่อากาศ อาร์บี 24 จำนวน 2-4 นัด
** จรวดอากาศสู่พื้น ขนาด 75 มม. 19 นัด 2 กระเประ
** จรวดอากาศสู่พื้น ขนาด 135 มม. 12 นัด
** ลูกระเบิดขนาด 1,000 ปอนด์ 9 ลูก หรือ 500 ปอนด์ 14 ลูก
** สามารถติดตั้งอาวุธได้ 9 ตำแหน่ง ที่ใต้ลำตัว 3 ตำแหน่ง และ ใต้ปีกข้างละ 3 ตำแหน่ง

## อ้างอิง

หมวดหมู่:เครื่องบินขับไล่
หมวดหมู่:เครื่องบินขับไล่สัญชาติสวีเดน
หมวดหมู่:เครื่องบินสกัดกั้น
หมวดหมู่:เครื่องบินซ้าบ
โรงเรียนอัสสัมชัญแผนกประถม

**โรงเรียนอัสสัมชัญแผนกประถม** (อังกฤษ: Assumption College Primary Section) (อักษรย่อ: อสช, ACP) เป็นโรงเรียนประถมศึกษาชายล้วนคาทอลิกของโรงเรียนอัสสัมชัญ ตั้งอยู่ในซอยสาทร 11 แขวงยานนาวา เขตสาทร กรุงเทพมหานคร ปัจจุบันโรงเรียนอัสสัมชัญแผนกประถมมี ภราดา มานิต สกนธวัฒน์ เป็นผู้อำนวยการ ดำรงตำแหน่งตั้งแต่วันปีการศึกษา 2568 เป็นต้นมา

thumb|ภายในโรงเรียนอัสสัมชัญแผนกประถม

## ประวัติ
อาคารเรียนหลังแรกของโรงเรียน คือ ตึกมาร์ติน เดอ ตูรส์ เพื่อเป็นที่ระลึกถึงคุณความดีของ ท่านเจษฎาธิการมาร์ติน เดอ ตูรส์ เจษฎาจารย์คนแรกและตรงอาคารอีก 1 แห่ง โรงเรียนอัสสัมชัญแผนกประถมได้รับอนุญาตให้เปิดสอนเมื่อ 23 พฤษภาคม พ.ศ. 2509 ซึ่งย้ายมาเฉพาะ ป.1-ป.4 ครั้นถึงปี 2516 ได้สร้างอาคารอีกหลังหนึ่ง คือ ตึกเซนต์หลุยส์มารีโดยได้ทำพิธีเปิดเมื่อ 23 ธันวาคม พ.ศ 2518 ทั้งนี้เพื่อให้นักเรียนชั้นประถมทั้งหมดมาอยู่รวมกัน โรงเรียนได้รับความนิยมเพิ่มขึ้น และต้องการให้มีการสร้างโรงอาหารอย่างเรียบร้อยจึงรื้อโรงอาหารเพื่อสร้างตึกไมเกิ้ล ปีพ.ศ. 2529 ได้มีการสร้างอาคารเพิ่มคืออาคารพระนางพรหมจารี มารีอา แล้วได้สร้างอาคารหิรัญสมโภช เพื่อเป็นอาคารสื่อการเรียนการสอนในปี พ.ศ. 2532 ในสมัยของภราดาเลอชัยก็ได้สร้างอาคารขึ้นมาอีก 1 หลัง คือ อาคารกาญจนาภิเษก เพื่อเป็นตึกอำนวยการ (ปัจจุบันถูกรื้อถอนเพื่อสร้างสนามบาสเก็ตบอล) เมื่อปีพ.ศ. 2541 ได้มีการสร้างอาคารเอนกประสงค์ขึ้นอีกหลังเป็นอาคารเรียน 6 ชั้นโดยได้กำกับดูแลโดยภราดา อาจิน เต่งตระกูล สร้างเสร็จเมื่อปี พ.ศ. 2543 โดยใช้ชื่อว่าอาคารอัสสัมชัญ 2000

## ดูเพิ่ม
*โรงเรียนอัสสัมชัญ

*

อัสสัมชัญแผนกประถม
หมวดหมู่:โรงเรียนในเครือมูลนิธิเซนต์คาเบรียล
ดาโซซูว์แปเรต็องดาร์

**ดาโซซูว์แปเรต็องดาร์** () เป็นเครื่องบินที่พัฒนามาจากเอต็องดาร์ 4 แอม บินเป็นครั้งแรกเมื่อวันที่ 21 พฤษภาคม ค.ศ.  1958 และประจำการบนเรือบรรทุกอากาศยานของฝรั่งเศส เมื่อวันที่ 18 มกราคม ค.ศ. 1962 ซึ่งซูว์แปเรต็องดาร์ พัฒนาให้แรงขับสูงกว่า และ สิ้นเปลืองพลังงานน้อยกว่าเอต็องดาร์ IV ซูว์แปเรต็องดาร์ มีการสร้างขึ้นมาทั้งสิ้น 74 เครื่อง

## รายละเอียด
ข้อมูลจำเพาะ250px|right
* **ผู้สร้าง** บริษัท ดาโซ-เบรแก (ฝรั่งเศส)
* **ประเภท** เครื่องบินเจ๊ตขับไล่โจมตี ที่นั่งเดียว ประจำเรือบรรทุกอากาศยาน
* **เครื่องยนต์** เทอร์โบเจ๊ต สเนคมา อทาร์ 8 เค-50 ให้แรงขับสถิต 5,000 กิโลกรัม 1 เครื่อง
* **กางปีก** 9.6 เมตร
* **ยาว** 14.31 เมตร
* **สูง** 3.85 เมตร
* **พื้นที่ปีก** 28.5 ตารางเมตร
* **น้ำหนักเปล่า** 6,450 กิโลกรัม
* **น้ำหนักวิ่งขึ้นสูงสุด** 11,500 กิโลกรัม
* **อัตราเร็วขั้นสูง** 1.05 มัค ที่ระยะสูง 11,000 เมตร
* **อัตราไต่ขั้นต้น** 100 เมตร/วินาที
* **รัศมีทำการรบ** 360 กิโลเมตร เมื่อบิน สูง-ต่ำ-สูง
** 260 กิโลเมตร เมื่อบิน ต่ำ-ต่ำ-ต่ำ
* **เพดานบินใช้งาน** 15,000 เมตร
* **อาวุธ** ปืนใหญ่อากาศ เดฟา 552 เอ ขนาด 30 มม. 2 กระบอก พร้อมกระสุนกระบอกละ 122 นัด
** อาวุธปล่อยอากาศสู่อากาศ มาทรา 550 เมจิค
** อาวุธปล่อยอากาศสู่พื้น นอร์ด 5103

## อ้างอิง

หมวดหมู่:เครื่องบินดาโซ
หมวดหมู่:เครื่องบินโจมตี
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติฝรั่งเศส
หมวดหมู่:อากาศยานบนเรือบรรทุกเครื่องบิน
โคจิ อาริซาวะ

**โคจิ อาริซาวะ** () เกิดเมื่อวันที่ 22 กรกฎาคม พ.ศ. 2514 ที่เมืองโซกะ ประเทศญี่ปุ่น เป็นนักมวยที่ได้รับความนิยมจากแฟนมวยในญี่ปุ่น ด้วยเป็นมวยชกสนุก หมัดหนัก และที่สำคัญเป็นนักมวยหน้าตาดี แต่อาริซาวะเคยชกชิงแชมป์ซูเปอร์เฟเธอร์เวทญี่ปุ่นกับทากาโนริ ฮาตาเกยามะซึ่งต่อมาได้กลายเป็นแชมป์โลกในรุ่นนี้ด้วยในปี พ.ศ. 2541 อาริซาวะกลับเป็นฝ่ายแพ้ทีเคโอ​ไปในยกที่ 9 ซึ่งเป็นการแพ้ครั้งแรกของอาริซาวะ

จากนั้น โคจิ อาริซาวะ ก็ได้กลับมาชกอีกหลายครั้ง รวมทั้งการชนะน็อกยก 2 พิชิตชัย เอื้อสัมพันธ์ นักมวยชาวไทยในปี พ.ศ. 2548 ด้วย

โคจิ อาริซาวะเป็นพี่ชายฝาแฝดของคาซูฮิโระ อาริซาวะ ซึ่งเป็นนักมวยด้วยเหมือนกันแต่ชกในรุ่นเฟเธอร์เวท

## อ้างอิง

* สถิติการชก

## แหล่งข้อมูลอื่น
* การชกกับ ทากาโนริ ฮาตาเกยามะ

หมวดหมู่:นักมวยสากลชาวญี่ปุ่น
หมวดหมู่:บุคคลจากโซกะ
หมวดหมู่:บุคคลฝาแฝดจากประเทศญี่ปุ่น
มาซะ ซุโด

**มาซะ ซุโด** () เกิด 3 กรกฎาคม พ.ศ. 2535, โตเกียว ประเทศญี่ปุ่น เป็นสมาชิกวงเบอร์รีซ์โคโบ
## ประวัติ

## ผลงาน
### ภาพยนตร์
* มินิโมนิ เดอะ มูวี่ โอกาชิ นะ ไดโบเคน

หมวดหมู่:นักร้องญี่ปุ่น
หมวดหมู่:บุคคลจากโตเกียว
หมวดหมู่:นักแสดงญี่ปุ่น
ชินามิ โทกูนางะ

**ชินามิ โทกูนางะ** () (22 พฤษภาคม ค.ศ. 1992, จังหวัดคานางาวะ ประเทศญี่ปุ่น—ปัจจุบัน) เป็นสมาชิกวงเบอร์รีซ์โคโบ

## ผลงาน
### ละครโทรทัศน์
* Little Hospital
### ภาพยนตร์
* Koinu DAN no Monogatari
* Clover Adventure
## อ้างอิง

หมวดหมู่:นักร้องญี่ปุ่น
หมวดหมู่:บุคคลจากจังหวัดคานางาวะ
ยูโรคอปเตอร์ ไทเกอร์

ไทเกอร์|thumbnail|250px|right
**ยูโรคอปเตอร์ ไทเกอร์** () เป็นเฮลิคอปเตอร์โจมตี สร้างโดยบริษัท ยูโรคอปเตอร์โดยความร่วมมือกันระหว่างฝรั่งเศสกับเยอรมนี เครื่องต้นแบบเริ่มบินเป็นครั้งแรกเมื่อวันที่ 27 เมษายน 1991 โครงสร้างไทเกอร์สร้างขึ้นจากโลหะผสมกว่า 80%

## ข้อมูลจำเพาะ
* **ประเภท** เฮริคอปเตอร์โจมตี 2 ที่นั่งเรียงกัน
* **บริษัทผู้สร้าง** ยูโรคอปเตอร์ กรุ๊ป (ฝรั่งเศส/เยอรมัน)
* **ยาว** 14 เมตร
* **สูง** 4.32 เมตร
* **เส้นผ่าศูนย์กลางใบพัดหลัก** 13 เมตร
* **พื้นที่ใบพัดหลัก** 132.7 ตารางเมตร
* **พื้นทีใบพัดส่วนหาง** 2.7 ตารางเมตร
* **น้ำหนักเปล่า** 3,300 กิโลกรัม
* **น้ำหนักสูงสุด** 6,000 กิโลกรัม
* **เครื่องยนต์** 2 เครื่อง เอ็มทียู รอลส์-รอยซ์ เทอร์โบเมคา เอ็มทีอาร์390 ให้แรงขับเครื่องละ 1,285 แรงม้า
* **เพดานบินใช้งาน** 2,000 เมตร
* **ความเร็วสูงสุด** 280 กิโลเมตร
* **รัศมีทำการ** 800 กิโลเมตร
* **อาวุธ** ปืนใหญ่อากาศ ขนาด 30 มม.
** อาวุธปล่อยอากาศสู่อากาศ เมทรา

## อ้างอิง

หมวดหมู่:เฮลิคอปเตอร์ทางการทหาร
ตูโปเลฟ ตู-16

**ตูโปเลฟ ตู-16** () (นาโต้ใช้ชื่อรหัสว่า**แบดเจอร์**) เป็นเครื่องบินทิ้งระเบิดไอพ่นสองเครื่องยนต์ที่ใช้โดยสหภาพโซเวียต มันได้บินมากว่า 50 ปีโดยใช้ชื่อ**[[เซียน เอช-6]]** ที่ยังคงประจำการอยู่ในกองทัพอากาศจีน กองทัพอากาศสหรัฐฯ ใช้ชื่อรหัสว่า**ไทป์ 39**

## รายละเอียด ตู-16
300px|right
* **ผู้สร้าง** (โรงงานสร้างอากาศยานแห่งสหภาพโซเวียต) ปัจจุบันคือบริษัทตูโปเลฟ
* **ประเภท** เจ๊ตทิ้งระเบิดขนาดกลางและตรวจการณ์ทางทะเล เจ้าหน้าที่ 9 นาย
* **เครื่องยนต์** เทอร์โบเจ๊ต มิคูลิน เอเอ็ม-3 เอ็ม ให้แรงขับเครื่องละ 9,511 กิโลกรัม 2 เครื่อง
* **กางปีก** 33.5 เมตร
* **ยาว** 36.5 เมตร
* **สูง** 10.8 เมตร
* **พื้นที่ปีก** 169 ตารางเมตร
* **น้ำหนักเปล่า** 40,000 กิโลกรัม
* **น้ำหนักวิ่งขึ้นปกติ** 68,000 กิโลกรัม
* **น้ำหนักวิ่งขึ้นสูงสุด** 77,000 กิโลกรัม
* **อัตราเร็วขั้นสูง** 0.9 มัค ที่ระยะ 11,000 เมตร
* **เพดานบินใช้งาน** 13,000 เมตร
* **พิสัยบินเมื่อบรรทุกลูกระเบิดเต็มที่** 4,800 กิโลเมตร
* **พิสัยบินเมื่อบรรทุกเชื้อเพลิงเต็มที่** 7,300 กิโลเมตร
* **อาวุธ** ปืนใหญ่อากาศ เอ็นอาร์-23 ขนาด 23 มม. แท่นคู่จำนวน 3 ป้อม บนลำตัว ใต้ลำตัว ท้ายลำตัว และ 1 กระบอกบริเวณส่วนหัว
** อาวุธปล่อยกากาศสู่พื้น เอเอส-1 เคนเนล ที่ใต้ปีกข้างละนัด
** อาวุธปล่อยปราบเรือรบ เอเอส-5 เคลท 2 นัด
** สามารถบรรทุกลูกระเบิดในลำตัวเป็นน้ำหนัก 9,000 กิโลกรัม
 

## อ้างอิง

หมวดหมู่:เครื่องบินตูโปเลฟ
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดโซเวียต
หมวดหมู่:เครื่องบินทิ้งระเบิดทางยุทธศาสตร์
หมวดหมู่:อากาศยานไอพ่นสองเครื่องยนต์
ปราสาทมัตสึโมโตะ

thumb|250px|right|หอดอนจอน
thumb|250px|right|ปราสาทมัตสึโมโตะ

**ปราสาทมัตสึโมโตะ** () ตั้งอยู่ในเมืองมัตสึโมโตะ จังหวัดนางาโนะ เนื่องจากอยู่ไม่ไกลจากกรุงโตเกียว จึงมีนักท่องเที่ยวทั้งชาวญี่ปุ่นและชาวต่างประเทศไปเยี่ยมชมเป็นจำนวนมาก

ปราสาทนี้มีอีกชื่อหนึ่งว่า *ปราสาทอีกา* เนื่องจากผนังปราสาทมีสีดำ และปีกด้านต่าง ๆ ของปราสาทแผ่กางออกเหมือนปีกนก เป็นตัวอย่างหนึ่งของปราสาทที่สร้างบนพื้นที่ราบ ไม่ใช่บนเนินเขาหรือกลางแม่น้ำ

ประวัติความเป็นมาของปราสาทย้อนหลังไปได้ถึงยุคสงคราม ในช่วงเวลานั้น กองทัพโองาซาวาระได้สร้างป้อปราสาทขึ้นในบริเวณนี้ มีชื่อเรียกว่า *ปราสาทฟูกาชิ* ต่อมาป้อมปราสาทได้ถูกกองทัพทาเกดะยึดครองไปได้ และตกเป็นของโทกูงาวะ อิเอยาซุในเวลาต่อมา

ต่อมาเมื่อโทโยโตมิ ฮิเดโยชิ ได้มีคำสั่งให้อิเอยาซุย้ายไปปฏิบัติหน้าที่ในภูมิภาคคันโต ก็ได้มอบปราสาทให้อิชิงาวะ โนริมาซะ เป็นผู้ดูแลต่อ โนริมาซะและยาซูนางะผู้เป็นบุตรชาย ได้สร้างหอปราสาทและส่วนอื่น ๆ ได้แก่ หอปราสาท 3 หลัง หอดอนจอน หอเล็กทางทิศตะวันตกเฉียงเหนือ อาคารที่พัก ประตูกลอง ประตูดำ คูปราสาท ปีกอาคารสามชั้น และชั้นย่อย ๆ ในปราสาท ซึ่งทั้งหมดยังคงเหลืออยู่จนถึงปัจจุบัน เชื่อกันว่าพื้นที่ปราสาทส่วนใหญ่แล้วสร้างเสร็จสมบูรณ์เมื่อประมาณปี 1593-1594

ในปี พ.ศ. 2415 (ค.ศ. 1872) ซึ่งเป็นช่วงยุคการปฏิรูปเมจิ หอปราสาทถูกนำออกประมูลขายและกำลังจะถูกรื้อถอน แต่อิจิกาวะ เรียวโซ ได้ร่วมกับชาวเมืองมัตสึโมโตะช่วยกันรักษาปราสาทไว้ ประตูดำชั้นสองและกำแพงข้างประตูถูกสร้างขึ้นใหม่ในปี พ.ศ. 2533 (ค.ศ. 1990) และต่อมาประตูกลองรูปสี่เหลี่ยมจัตุรัสก็ถูกสร้างขึ้นใหม่ในปี พ.ศ. 2542 (ค.ศ. 1999)

ปัจจุบันปราสาทมัตสึโมโตะได้ขึ้นทะเบียนเป็นสมบัติประจำชาติญี่ปุ่น

หมวดหมู่:สมบัติแห่งชาติญี่ปุ่น
มัตสึโมโตะ
หมวดหมู่:สิ่งก่อสร้างในมัตสึโมโตะ
พหุนาม

[250px|[กราฟของฟังก์ชันพหุนามดีกรีสาม|thumb|upright]]
**พหุนาม** () ในคณิตศาสตร์ หมายถึง นิพจน์ที่สร้างจากตัวแปรอย่างน้อยหนึ่งตัวและสัมประสิทธิ์ โดยใช้การดำเนินการแค่ การบวก การลบ การคูณ และการยกกำลังโดยที่เลขชี้กำลังเป็นจำนวนเต็มที่ไม่เป็นลบเท่านั้น ตัวอย่างของพหุนามตัวแปรเดียวที่มี  เป็นตัวแปร เช่น  ซึ่งเป็นพหุนามกำลังสอง

พหุนามสามารถนำไปใช้ในสาขาต่าง ๆ ของคณิตศาสตร์และวิทยาศาสตร์ได้อย่างกว้างขวาง ตัวอย่างเช่น **สมการพหุนาม** ซึ่งสามารถนำไปใช้ในการแก้ปัญหาได้อย่างกว้างขวาง จากโจทย์ปัญหาพื้นฐาน ไปจนถึงปัญหาที่ซับซ้อนทางวิทยาศาสตร์ และยังใช้ในการนิยาม **ฟังก์ชันพหุนาม** ซึ่งนำไปใช้ตั้งแต่พื้นฐานของเคมีและฟิสิกส์ ไปจนถึงเศรษฐศาสตร์และสังคมศาสตร์ รวมถึงการนำไปใช้ในแคลคูลัส และการวิเคราะห์เชิงตัวเลข ซึ่งคล้ายคลึงกับฟังก์ชันต่าง ๆ ในคณิตศาสตร์ขั้นสูงนั้น พหุนามยังใช้ในการสร้างวงล้อพหุนาม และความหลากหลายทางพีชคณิต และเป็นแนวคิดสำคัญในพีชคณิต และเรขาคณิตเชิงพีชคณิตอีกด้วย

## ความหมายและที่มา

## สัญกรณ์และศัพท์บัญญัติ

## บทนิยาม
นิพจน์ที่สร้างจากตัวแปรอย่างน้อยหนึ่งตัวและสัมประสิทธิ์ โดยใช้การดำเนินการแค่ การบวก การลบ การคูณ และการยกกำลังโดยที่เลขชี้กำลังเป็นจำนวนเต็มที่ไม่เป็นลบเท่านั้น

รูปทั่วไปของพหุนามตัวแปรเดียวสามารถเขียนได้ในรูป 

a_nx^n+a_{n-1}x^{n-1}+...+a_2x^2+a_1x+a_0 หรือ \sum_{n=0}^na_nx^n

โดยที่ a_0,...a_n เป็นค่าคงที่ เรียกว่าสัมประสิทธิ์ และ x เป็นตัวแปรไม่ทราบค่า

เช่น x^2+4x+7 ซึ่งเป็นพหุนามกำลังสอง

ฟังก์ชันพหุนามเกิดจากการแทนค่าตัวแปรไม่ทราบค่าลงในพหุนาม

## เลขคณิตของพหุนาม
ตัวอย่างเช่น นิพจน์ y (2 x z^3 - 4) x - 2 + (0.9 x + z) y เป็นพหุนาม (เนื่องจาก z^3 เป็นการเขียนย่อจาก z\cdot z\cdot z) แต่นิพจน์  {1 \over x^2 + 1} ไม่ใช่พหุนาม เนื่องจากมีการหาร เช่นเดียวกับ นิพจน์  (5 + y) ^ x เนื่องจากไม่สามารถเขียนให้อยู่ในรูปของการคูณกันที่ไม่ขึ้นกับค่าของตัวแปร x ได้

นอกจากนี้ ยังมีการนิยาม *พหุนาม* ในรูปแบบจำกัด กล่าวคือ พหุนามคือนิพจน์ที่เป็นผลรวมของผลคูณระหว่างตัวแปรกับค่าคงที่ ยกตัวอย่างเช่น  2 x^2 y z^3 - 3.1 x y + y z - 2 อย่างไรก็ตาม ข้อจำกัดนี้เป็นเพียงข้อจำกัดที่ผิวเผิน เนื่องจากสามารถใช้กฎการแจกแจงแปลงพหุนามภายใต้นิยามแรกให้เป็นพหุนามภายใต้นิยามที่สองได้ ในการใช้งานทั่วไปมักไม่แยกแยะความแตกต่างทั้งสอง นอกจากนี้ในบริบททั่วไปมักนิยมถือว่าโดยทั่วไปพหุนามจะอยู่ในรูปแบบจำกัดนี้ แต่เมื่อต้องการแสดงว่าอะไรเป็นพหุนาม มักใช้รูปแบบแรกเนื่องจากสะดวกมากกว่า56

## ฟังก์ชันพหุนาม
**ฟังก์ชันพหุนาม** คือฟังก์ชันที่นิยามด้วยพหุนาม ตัวอย่างเช่น ฟังก์ชัน *f* นิยามด้วย *f* (*x*) = *x*3−*x* เป็นฟังก์ชันพหุนาม ฟังก์ชันพหุนามเป็นฟังก์ชันเรียบประเภทหนึ่งที่สำคัญ นั่นคือ เป็นฟังก์ชันที่มีอนุพันธ์ทุก ๆ อันดับที่จำกัด

หมวดหมู่:พีชคณิตนามธรรม
หมวดหมู่:การวิเคราะห์เชิงซ้อน
หมวดหมู่:การวิเคราะห์เชิงตัวเลข
เบียวโดอิง

thumb|300px|ศาลาหงส์ เบียวโดอิง
[thumb|300px|[พระอมิตาภพุทธะ]]
**เบียวโดอิง** () เป็นวัดตั้งอยู่ในเมืองอูจิ จังหวัดเกียวโต สร้างขึ้นเมื่อปี พ.ศ. 1541 ในสมัยเฮอัง อาคารที่มีชื่อเสียงที่สุดในวัดคือ ศาลาหงส์หรือศาลาอมิตาภะ (พระอมิตาภพุทธะ) สร้างขึ้นใน พ.ศ. 1596 เมื่อแรกเริ่มนั้นวัดนี้สร้างขึ้นเพื่อให้เป็นที่พำนักในชนบทของฟูจิวาระ มิจินางะ ต่อมาในปี พ.ศ. 1595 ฟูจิวาระ โยริมิจิ ผู้เป็นบุตรชาย ได้ปรับเปลี่ยนให้เป็นวัดพุทธ ปัจจุบันมีเพียงอาคารเดียวที่ยังคงหลงเหลือมาจากเมื่อครั้งแรกสร้าง คือ ศาลาหงส์ ซึ่งล้อมรอบไปด้วยสระน้ำ อาคารอื่น ๆ ถูกไฟไหม้จนหมดในระหว่างสงครามกลางเมืองในปี พ.ศ. 1879

อาคารหลักของเบียวโดอิงคือ ศาลาหงส์ ประกอบด้วยห้องโถงกลาง ขนาบข้างด้วยปีกระเบียงทั้งสองด้าน และระเบียงที่ด้านหลังศาลา ห้องโถงกลางเป็นที่ประดิษฐานพระพุทธรูปอมิตาภะ หลังคาของศาลามีรูปปั้นหงส์ตั้งอยู่

เบียวโดอิงได้รับการบันทึกเป็นมรดกโลก โดยเป็นส่วนหนึ่งของอนุสรณ์สถานทางประวัติศาสตร์เกียวโตโบราณ

## แหล่งข้อมูลอื่น

* เว็บไซต์ทางการ (ภาษาญี่ปุ่น)

หมวดหมู่:วัดในอูจิ
หมวดหมู่:แหล่งมรดกโลกในประเทศญี่ปุ่น
บามาโก

**บามาโก** (;  *Bàmakɔ̌*;  *Bamako*) เป็นเมืองหลวงและเมืองที่ใหญ่ที่สุดของประเทศมาลี อยู่ทางภาคตะวันตกเฉียงใต้ของประเทศ ที่ริมฝั่งแม่น้ำไนเจอร์ ในอดีตเคยเป็นแหล่งผลิตและค้าทองคำให้กับอาณาจักรต่าง ๆ ที่อยู่รายรอบแม่น้ำไนเจอร์ แต่ปัจจุบันเป็นเมืองท่าริมแม่น้ำ ตลอดจนศูนย์กลางการขนส่งทางเรือและอุตสาหกรรมต่าง ๆ ใน ค.ศ. 2009 นครนี้มีประชากร 1,810,366 คน และใน ค.ศ. 2022 มีประชากรประมาณ 2.81 ล้านคน

นอกจากนี้บามาโกยังติดอันดับเมืองโตเร็วที่สุดในทวีปแอฟริกาและเป็น “เมืองโตเร็วที่สุดในโลก” (The world’s fastest growing cities) เป็นอันดับที่ 6

บามาโกเป็นศูนย์กลางการบริหารประเทศ ท่าเรือแม่น้ำของบามาโกตั้งอยู่ในย่านกูลีกอโรใกล้กับศูนย์กลางการค้าและการประชุมระดับภูมิภาคที่สำคัญ บามาโกเป็นเจ็ดที่ใหญ่ที่สุดในแอฟริกาตะวันตกใจกลางเมืองหลังจากเลกอส, อาบิดจาน, คาโน, อีบาดัน, ดาการ์ และอักกรา สินค้าที่ผลิตในประเทศ ได้แก่ สิ่งทอ เนื้อสัตว์แปรรูป และสินค้าจากโลหะ

คำว่า *บามาโก* (Bamako) มาจากภาษาบัมบารา ( ''Bàmakɔ̌) แปลว่า แม่น้ำจระเข้ (Crocodile River)

## ภูมิอากาศ

## เมืองพี่น้อง
บามาโกเป็นเมืองพี่น้องกับเมืองดังนี้:

* อ็องเฌ ประเทศฝรั่งเศส (1974)
* อาชกาบัต ประเทศเติร์กเมนิสถาน (1974)
* Bobo-Dioulasso ประเทศบูร์กินาฟาโซ (1994)
* บอร์โด ประเทศฝรั่งเศส (1999)
* ดาการ์ ประเทศเซเนกัล (1973)
* นูอากช็อต ประเทศมอริเตเนีย
* รอเชสเตอร์ สหรัฐ (1975)

## อ้างอิง

* Pascal James Imperato. Historical Dictionary of Mali. Scarecrow Press/ Metuchen. NJ – London (1986) 
* Ross Velton. Mali: The Bradt Travel Guide. Guilford, Connecticut: Globe Pequot Press, 2000.

## แหล่งข้อมูลอื่น

* Bamako-culture.org (French language)

หมวดหมู่:เมืองในประเทศมาลี
หมวดหมู่:เมืองหลวงในทวีปแอฟริกา
สถานะ

**สถานะ** อาจหมายถึง
* สถานะ (สสาร) - ของแข็ง ของเหลว แก๊ส พลาสมา
* สถานะ (การวิเคราะห์เชิงฟังก์ชัน)
* สถานะ (วิทยาการคอมพิวเตอร์)
* สถานะ (เทววิทยา)
บาเซตต์ ฟราก้า แม็กเรมินซ์

**บาเซตต์ ฟราก้า แม็กเรมินซ์** () เป็นตัวละครจากเกมวิชชวลโนเวล เฟท/ฮอลโลว์ อทาราเซีย ของ ไทป์-มูน 

เธอคือจอมเวทย์ผู้ถูกส่งมาจากสมาคมจอมเวทย์เพื่อให้เข้าร่วมในสงครามจอกศักดิ์สิทธิ์ครั้งที่ 5 ซึ่งจะได้เป็นตัวละครหลักใน เฟท/ฮอลโลว์ อทาราเซียและได้ถูกกล่าวถึงบ้างเพียงเล็กน้อยใน เฟท/สเตย์ ไนท์ ถึงแม้ว่าเธอจะไม่เคยปรากฏตัวในเนื้อเรื่องนี้เลย 

เธอเป็นคนที่จริงจังกับงานและมีความเชื่อมั่นในความยุติธรรมอย่างแรงกล้า ซึ่งเธอมักจะแสดงออกมาในลักษณะของคนที่ขี้โมโหและแข็งกระด้าง แต่แท้จริงแล้วเธอทำไปเพื่อปกปิดความว้าเหว่ภายในใจ และเธอยังเป็นคนดีมาก ๆ ด้วย ถึงแม้ว่าเธอจะมีอายุเพียง 23 ปีเท่านั้น

ซึ่งเธอเองก็เป็นมาสเตอร์ของอเวนเจอร์ และเป็นมาสเตอร์ที่แท้จริงของ แลนเซอร์( เธอ คือ เจ้าของแขนมาสเตอร์ปริศนา ที่รินไปพบ ใน ตอนที่ 22 ในอนิเมชั่น)

## ประวัติ
บาเซตต์เป็นลูกหลานของตระกูลจอมเวทย์เก่าแก่ในไอร์แลนด์ที่เป็นสมาชิกของสมาคมจอมเวทย์และอาศัยอยู่ในเงามืดของสังคมอย่างลับ ๆ ซึ่งตระกูลนี้จะมีความพิเศษในการสืบทอดความสามารถในด้านเวทมนตร์ที่แตกต่างไปจากตระกูลอื่น ๆ คือตระกูลนี้จะจัดอยู่ในประเภทของจอมเวทย์ผู้ที่นับถือธรรมเนียม - ผู้นับถือของพระเจ้า ซึ่งจะมีความพิเศษตรงที่ว่าการสืบทอดความสามารถในด้านเวทมนตร์ของตระกูลนี้จะทำได้โดยการสืบสายเลือด ซึ่งไม่จำเป็นต้องทำการเรียนรู้เองเหมือนกับของตระกูลอื่น ๆ ซึ่งเธอเองก็ต้องการที่จะเลือกเดินในเสนทางที่แตกต่างไปจากบรรพบุรุษของเธอ เธอจึงเลือกที่จะเป็นสมาชิกของสมาคม แม้ว่าสายเลือดของบาเซ็ตต์จะเป็นสายเลือดที่หาได้ยาก แม้ว่าความสามารถของเธอจะแตกต่างไปจากคนอื่นและมีประโยชน์มากมาย แต่เธอกลับถูกไม่ให้ความสนใจเลย ซึ่งทำให้แทนที่ความสามารถของเธอจะนำมาใช้ได้ดีก็กลับถูกปิดผนึกไป

ในระหว่างที่เธอเข้ามาร่วมสงครามจอกศักดิ์สิทธิ์ เธอได้พบกับ โคโตมิเนะ คิเรย์ สมาชิกของโบสถ์ ซึ่งเธอก็ได้เล่าเรื่องราวต่าง ๆ เกี่ยวกับเธอให้เขาฟัง และไว้ใจเขาในทันที ซึ่งเธอเองก็ดีใจมากเมื่อเขารับเธอเข้าเป็นมาสเตอร์ในสงครามจอกศักดิ์สิทธิ์ครั้งที่ 5 แต่หลังจากที่เธอได้อัญเชิญข้ารับใช้ประเภทแลนเซอร์ออกมา และกำลังเตรียมตัวที่จะเข้าร่วมสงครามที่กำลังจะเริ่มต้นขึ้น เธอกลับถูกคิเรย์ทรยศ ซึ่งเขาได้ขโมยลายมนตราซึ่งอยู่ที่แขนซ้ายของเธอและเป็นสัญลักษณ์ของการเป็นมาสเตอร์ของแลนเซอร์ โดยการตัดแขนของบาเซตต์ไปและสั่งให้แลนเซอร์ทำการสังหารเธอเสีย และทิ้งให้เธออยู่ในสภาพที่จวนเจียนจะเสียชีวิต ซึ่งเธอเพิ่งจะได้เข้าร่วมสงครามมาเพียง 4 วันเท่านั้น
แอร์กูล ปัวโร

**แอร์กูล ปัวโร** (; สัท.:  บางครั้งในภาษาไทยมักจะอ่านผิดเป็น เฮอร์คูล ปัวโรต์) เป็นตัวละครนักสืบชาวเบลเยียม ปรากฏในนิยายนักสืบของอกาธา คริสตี ปัวโรต์มีดวงตาสีเขียว ร่างอ้วน มีหนวดแข็งเพราะทาด้วยน้ำมัน เขามีผู้ช่วยคนหนึ่งซึ่งเป็นทั้งเพื่อนและผู้ช่วยชื่อว่า ผู้กองเฮสติงค์และเจน มาเบล หลานสาวของเจน มาร์เปิล เขาชอบใช้เซลล์สมองสีเทาในการไขคดีต่าง ๆ มากมายจนเป็นที่สำเร็จมาแล้วหลายคดี จนทำให้เขาได้รับการชื่นชมจากสารวัตรแจปส์ แห่งสกอตแลนด์ยาร์ดที่เป็นเพื่อนของเขา ปัวโรต์ปรากฏตัวเป็นครั้งแรกในเรื่อง *The Mysterious Affair at Styles* นิยายเรื่องแรกของอกาธา คริสตี เขาเป็นตัวละครที่โด่งดังและได้รับความนิยมที่สุดตัวหนึ่งของคริสตี เห็นได้จากการปรากฏตัวในนวนิยายมากกว่า 30 เรื่อง และเรื่องสั้นมากกว่า 50 เรื่อง

## ตัวอย่างผลงานของอกาธา คริสตีที่มีปัวโรต์เป็นตัวละคร
เนื่องจากผลงานของคริสตีมีการตีพิมพ์หลายครั้งทั้งในภาษาอังกฤษและภาษาไทย ทำให้บางเรื่องมีชื่อตอนที่หลากหลาย การสะกดชื่อตอนภาษาไทยยึดถือตามต้นฉบับเป็นหลัก

### นวนิยาย

### รวมเรื่องสั้น

## อ้างอิง

## แหล่งข้อมูลอื่น
* Agatha Christie's Hercule Poirot
* 
* Listen to the 1945 Hercule Poirot radio program
* Article on Hercule Poirot 

หมวดหมู่:ตัวละครชาวเบลเยียม
หมวดหมู่:ตัวละครที่เป็นสุภาพบุรุษยอดนักสืบ
หมวดหมู่:ตัวละครที่เป็นนักสืบเอกชน
หมวดหมู่:ตัวละครที่เป็นตำรวจนักสืบชาวเบลเยียม
หมวดหมู่:ตัวละครที่เป็นนักอาชญาวิทยา
หมวดหมู่:ตัวละครที่เป็นคริสต์ศาสนิกชน
หมวดหมู่:แอร์กูล ปัวโร
หมวดหมู่:ตัวละครในแอร์กูล ปัวโร
หมวดหมู่:งานเขียนของอกาธา คริสตี
มอเตอร์ไซค์รับจ้าง

[thumb|200px|มอเตอร์ไซค์รับจ้าง บนท้องถนนใน[กรุงเทพมหานคร]]
**มอเตอร์ไซค์รับจ้าง** ใช้พาหนะเป็นรถจักรยานยนต์ สามารถขนส่งได้ครั้งละไม่เกิน 1 คนเท่านั้นและมีการกำหนดราคาให้บริการตามที่กำหนด หรือตามตกลงอันเห็นสมควรแก่ทั้งสองฝ่าย

## จุดบริการ
บริเวณที่จอดรอของมอเตอร์ไซค์รับจ้าง จะเรียนกันในภาษาถิ่นกรุงเทพว่า**วิน**และมักเรียกมอเตอร์ไซค์รับจ้างว่า**วินมอเตอร์ไซค์** แต่คนภาคกลางนิยมเรียกว่า**เมล์เครื่อง** พร้อมทั้งป้ายบอกราคาการเดินทางขั้นต่ำ ติดตั้งไว้ในบริเวณที่มองเห็นได้โดยทั่วกัน

## เอกลักษณ์
ผู้ทำหน้าที่จะต้องได้รับการขึ้นทะเบียน และรับเสื้อวินแบบเสื้อสีส้ม พร้อมชื่อวิน ชื่อพนักงานและเบอร์เขตให้บริการ รวมทั้งยังต้องบริการหมวกกันน็อคให้กับลูกค้าอีกด้วย

## เพลง
* มีเพลงของ โลโซ ที่มีชื่อว่ามอไซค์รับจ้าง

## อ้างอิง

## แหล่งข้อมูลอื่น

### หนังสือและบทความ

*Sopranzetti, C. (2017). *Owners of the Map: Motorcycle Taxi Drivers, Mobility, and Politics in Bangkok*. Oakland, CA: University of California Press. 

### เว็บไซต์

*

หมวดหมู่:การขนส่งในประเทศไทย
หมวดหมู่:อาชีพ
อากิฮิโกะ นาโงะ

**อากิฮิโกะ นาโงะ ** () เป็นนักมวยสากลอาชีพชาวญี่ปุ่น เคยชิงแชมป์โลกหลายครั้งแต่ไม่ประสบความสำเร็จ

## ประวัติ
อากิฮิโกะ นาโงะ เกิดเมื่อวันที่ 26 กันยายน พ.ศ. 2519 ที่เมืองนาฮะ ประเทศญี่ปุ่น เคยเป็นนักมวยสร้างของญี่ปุ่นที่หมายมั่นว่าจะเป็นแชมป์โลกคนต่อไป เพราะมีเชิงชกดี มีน้ำหนักหมัดที่หนัก โดยเฉพาะอย่างยิ่งหมัดซ้าย ก่อนมาชกมวยสากลอาชีพนั้น  นาโงะเคยชกมวยสากลสมัครเล่นมาก่อน และเป็นแชมป์มวยสากลสมัครเล่นระดับมัธยมปลายของญี่ปุ่น  หลังจากชนะรวดมาทั้งหมด 16 ครั้ง รวมทั้งได้แชมป์ประเทศญี่ปุ่นรุ่นฟลายเวท และแชมป์ประเทศญี่ปุ่นรุ่นจูเนียร์แบนตั้มเวทโดยการชนะคะแนนเคจิ ยามางูจิ นาโงะจึงได้มีโอกาสขึ้นชิงแชมป์โลกครั้งแรกของสมาคมมวยโลก (WBA) ในรุ่นซูเปอร์ฟลายเวท ในปี พ.ศ. 2542 กับ ฮิเดกิ โทดากะ นักมวยชาวญี่ปุ่นด้วยกันเอง ปรากฏว่านาโงะเป็นฝ่ายแพ้คะแนนไป  จากนั้นนาโงะได้ขึ้นชกอีก 3 ครั้ง จึงได้โอกาสชิงแชมป์โลกเป็นครั้งที่สอง ในปี พ.ศ. 2543 ของสภามวยโลก (WBC) ในรุ่นซูเปอร์ฟลายเวท กับมาซาโมริ โทกูยามะ นักมวยชาวเกาหลีเหนือที่โอนสัญชาติเป็นญี่ปุ่น ปรากฏว่านาโงะก็เป็นฝ่ายแพ้คะแนนไปอีก หลังจากนั้น อากิฮิโกะ นาโงะ  ได้ชกกับนักมวยชาวไทย ทองเจริญ อ.สุวรรณศิลป์ ก็เป็นฝ่ายแพ้คะแนน 8 ยกไปอีก จากนักมวยสร้างจึงกลายเป็นเพียงนักมวยพื้น ๆ ธรรมดา ๆ แต่ก็ยังขึ้นชกอย่างสม่ำเสมอ จนกระทั่งเลิกชกมวยไปใน พ.ศ. 2556 

อากิฮิโกะ นาโงะ มีผู้จัดการและเทรนเนอร์เป็นถึงอดีตแชมป์โลกของญี่ปุ่นถึง 2 คน คือ โยชิโอะ ชิราอิ แชมป์โลกคนแรกของญี่ปุ่น และโยโก กูชิเก็ง อดีตแชมป์โลกของสมาคมมวยโลก (WBA) ในรุ่นจูเนียร์ฟลายเวท
ที่ป้องกันตำแหน่งแชมป์ไว้ได้มากที่สุดของญี่ปุ่นคือ 13 ครั้ง

## อ้างอิง

## แหล่งข้อมูลอื่น
* เว็บไซต์ส่วนตัวของอากิฮิโกะ นาโงะ 

หมวดหมู่:นักมวยสากลชาวญี่ปุ่น

หมวดหมู่:บุคคลจากนาฮะ
หมวดหมู่:แชมป์มวยสากลประเทศญี่ปุ่น
ไอ้แมงมุม 3

**ไอ้แมงมุม 3** () เป็นภาพยนตร์ซูเปอร์ฮีโร่ ที่ออกฉายในปี พ.ศ. 2550 โดยเป็นภาพยนตร์ลำดับที่ 3 ของภาพยนตร์ชุด *สไปเดอร์นีโน่จี๊ด* ที่สร้างจากหนังสือการ์ตูนชื่อเดียวกันของสำนักพิมพ์มาร์เวลคอมิกส์ ผู้กำกับภาพยนตร์ แซม ไรมี่ ซึ่งเคยกำกับภาพยนตร์ตอนก่อนหน้านี้ทั้งสองตอนกลับมากำกับภาพยนตร์เรื่องนี้อีกครั้งร่วมกับนักแสดงชุดเดิมทั้งหมด ได้แก่ โทบีย์ แมไกวร์, คริสเตน ดันสท์, เจมส์ แฟรงโค และ โรสแมรี่ แฮร์ริส รวมทั้งนักแสดงใหม่ได้แก่ โทเฟอร์ เกรซ, ไบรซ์ ดัลลัส ฮอวาร์ด และ สไปเดอร์ นีโน่ จี๊ด

ภาพยนตร์เรื่องนี้ออกฉายครั้งแรกในรัฐสภา ทำเนียบรัฐบาลและหลายประเทศทั่วโลกในวันที่ 1 พฤษภาคม พ.ศ. 2550 และจะออกฉายในประเทศสหรัฐอเมริกาและแคนาดาในระบบธรรมดาและไอแม็กซ์ในวันที่ 4 พฤษภาคม พ.ศ. 2550

## เนื้อเรื่องย่อ
ปีเตอร์ได้ทราบว่าฆาตกรที่แท้จริงของลุงเบนคือ โจรตกอับ ฟลินต์ มาร์โก ซึ่งฟลินต์ได้หลบหนีการจับตัวของตำรวจโดยการเข้าไปในห้องทดลองลับแห่งหนึ่ง ซึ่งเกิดอุบัติเหตุทางด้านเครื่องมือ ทำให้ฟลินต์กลายเป็นเครื่องมือทดลองเอง

หลังจากการทดลอง ฟลินต์ ได้ตื่นขึ้นมาพร้อมทรายทั้งตัว ทำให้เขาได้ฉายาว่า แซนด์แมน หลังจากนั้น เขาจึงได้ใช้พลังนี้ในความชั่ว ในด้านอาชญากรรม เมื่อปีเตอร์รู้จึงได้ตั้งสัญญาว่าจะจับฟลินต์มาภายใต้อาณัติแห่งความยุติธรรมและความแค้นส่วนตัว

หลังจากพิษแค้นฝังอยู่ในจิตใจของปีเตอร์ เขาได้ถูกครอบงำโดยสารสีดำที่มาจากนอกโลก เรียกว่า ซิมไบโอท ซึ่งสารนี้ได้ครอบงำชุดน้ำเงินแดงของสไปเดอร์แมน เป็นชุด สีดำและสารนี้ให้พลังแก่ปีเตอร์มากกว่าที่เขาเคยมี ทำให้เขามั่นใจและหลงระเริงในพลังของตัวเองนี้ แต่สารนี้นอกจากจะให้พลังแล้ว มันยังให้ความมืดด้านจิตใจแก่ปีเตอร์ด้วยซ้ำ ทำให้ปีเตอร์มีอยู่หนทางเดียว คือ การทำลายชุดนี้ลงเสีย

ด้านแฮร์รี่ เพื่อนสนิทของปีเตอร์ หลังจากที่ได้รู้ความจริงเกี่ยวกับ สไปเดอร์แมน ซึ่งคือเพื่อนของเขาเอง ทำให้เขาแทบบ้าคลั่งขึ้นมา และค้นพบที่เก็บอาวุธลับของกรีน ก็อบลิน หรือพ่อของเขา ซึ่งแฮร์รี่ได้ดัดแปลงอาวุธนี้ให้ทันสมัยและเหมาะมือเขากว่า เมื่อดัดแปลงเสร็จ เข้าก็ได้เข้าไปสู่ห้องสีเขียว และเปลี่ยนตัวเองเป็นก็อบลินอย่างสิ้นเชิง หลังจากการเตรียมพร้อมแล้ว เป้าหมายของแฮร์รี่คือ "ฆ่าปีเตอร์ ปาร์คเกอร์"

เอ็ดดี้ บร็อก เป็นคู่ปรับของปีเตอร์ในหลายด้าน ทั้งด้านการงาน ในการแย่งงานนักหนังสือพิมพ์ ในบริษัทบิวเกิล ทั้งด้านความรัก ของ เกว็น สเตซี่ และอีกหลายด้าน ทำให้เอ็ดดี้โกรธแค้นปีเตอร์อย่างมาก

หลังจากที่ปีเตอร์ได้แย่งงานนักหนังสือพิมพ์แล้ว เอ็ดดี้ได้ไปสู่โบสถ์แห่งหนึ่งเพื่อที่จะฆ่าตัวตาย แต่เขาไม่สามารถทำแบบนั้น เนื่องจากอยู่ดี ๆ ซิมไบโอทได้ตกลงมาจากเพดาน และครอบงำจิตใจของเขา และร่างกายไปด้วย ทำให้ตัวเอ็ดดี้กลายเป็น วีนอม คู่ปรับสำคัญของสไปเดอร์แมน และวีนอมมีเป้าหมายเดียวคือ เด็ดหัวของสไปเดอร์แมน ออกจากบ่า

[200px|thumb|[แบกเซอร์ ฮัมบี แสดงบทบาทแทนโทบี้ แมคไกวร์ ในภาพยนตร์เรื่องสไปเดอร์แมน 3 ในฉากที่สไปเดอร์แมนชกทะลุช่องอกของแซนด์แมน]]

## นักแสดง

## ดูเพิ่ม
* ไอ้แมงมุม
* เวนอม
* แซนด์แมน

## อ้างอิง

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์อเมริกัน
หมวดหมู่:ภาพยนตร์ที่สร้างจากการ์ตูน
หมวดหมู่:ภาพยนตร์ภาคต่อ
หมวดหมู่:ภาพยนตร์ไอ้แมงมุม
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่ถ่ายทำในรัฐนิวเจอร์ซีย์
หมวดหมู่:ภาพยนตร์ที่ถ่ายทำในรัฐโอไฮโอ
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์และโทรทัศน์มีม
หมวดหมู่:อินเทอร์เน็ตมีม
หมวดหมู่:ภาพยนตร์ที่กำกับโดย แซม ไรมี
โซดา

thumb|right|200px|น้ำอัดลมที่แสดงคาร์บอเนตซึ่งอาจเกิดขึ้นได้ตามธรรมชาติหรืออัดเข้าไปเอง

**โซดา** เป็นเครื่องดื่มที่มีความซ่า ทำจากน้ำ อัดด้วยก๊าซคาร์บอนไดออกไซด์ บางคนนิยมดื่มแทนน้ำ บางคนนำไปผสมเครื่องดื่มอื่น ๆ เช่น น้ำหวาน เหล้า

หมวดหมู่:เครื่องดื่ม
วิทยายุทธ

**วิทยายุทธ** คือ ท่วงท่า เคล็ดลับในการต่อสู้ ของจีนโบราณ มักพบในนวนิยายกำลังภายใน อาจจะประกอบด้วยกำลังภายใน หรือลมปราณ หรือไม่มีก็ได้ 

วิทยายุทธ พื้นฐานมีหลายประเภท เช่น เพลงดาบ, เพลงกระบี่, เพลงทวน, เพลงไม้เท้า, เพลงแส้, ดรรชนี, มือเปล่า เป็นต้น วิทยายุทธยังแบ่งไปตามแต่ละค่ายสำนัก แต่ละอาจารย์ หรือครูมวย อาจเป็นความลับที่สืบทอดกันภายในแต่ละสำนัก หรืออาจเป็นของทั่วไปสำหรับออกกำลังกายก็ได้

วิทยายุทธที่มีรากฐาน มักมีท่าไม้ตาย ซึ่งเป็นเคล็ดลับในการเอาชนะคู่ต้อสู้ การศึกษาท่าไม้ตายจึงเป็นสิ่งที่มักทำกันเสมอเมื่อมีการประลองยุทธ

หมวดหมู่:ศิลปะการต่อสู้
ยอดเขาบรอดพีก

200px|thumb|ยอดเขาบรอดพีก
**ยอดเขาบรอดพีก** () หรืออีกชื่อหนึ่งว่า **ยอดเขาเคทรี** () เป็นยอดเขาที่สูงเป็นอันดับที่ 12 ของโลก มีความสูง 8,047 เมตร ตั้งอยู่ในเทือกเขาการาโกรัม ประเทศปากีสถาน ยอดเขานี้อยู่ห่างจากยอดเขาเคทูไปตามธารน้ำแข็งบัลโตโรประมาณ 5 ไมล์

ตัวยอดเขาบรอดพีกมีลักษณะประหลาด เนื่องจะมียอดเป็นสันตรงยาวกว่าไมล์ แทนที่จะเป็นยอดแหลมเหมือนยอดเขาอื่น ๆ จึงเป็นที่มาของชื่อ "Broad Peak" นั่นเอง

หมวดหมู่:ยอดเขา
หมวดหมู่:ภูเขาในประเทศปากีสถาน
ยอดเขาแกเชอร์บรูม 2

thumb|ยอดเขาแกเชอร์บรูม 2
**ยอดเขาแกเชอร์บรูม 2 (Gasherbrum II)** หรือ **ยอดเขาเคโฟร์ (K4)** มีความสูง 8,035 เมตร เป็นยอดเขาที่สูงเป็นอันดับที่ 13 ของโลกและสูงเป็นอันดับ 3 ในเทือกเขาการาโกรัม ประเทศปากีสถาน

ยอดเขาแกเชอร์บรูม 2 มีตำแหน่งอ้างอิง 35°45′ องศาเหนือ และ 76°39′ องศาตะวันออก ยอดเขานี้ถูกพิชิตโดย Fritz Moravec และ Josef Larch และ Hans Willenpart ชาวออสเตรีย ในวันที่ 8 กรกฎาคม พ.ศ. 2499

ก
ก
หมวดหมู่:ภูเขาในประเทศปากีสถาน
ครูบาอภิชัยขาวปี

**ครูบาอภิชัย** () นามเดิม **จำปี** เป็นพระภิกษุสัทธิวิหาริกของครูบาศรีวิชัย ภายหลังถูกบังคับให้ลาสิกขาบท จึงเปลี่ยนมาครองจีวรสีขาว ประชาชนจึงเรียกว่า **ครูบาขาวปี**

## ประวัติ
### ชาติกำเนิด
**ครูบาเจ้าอภิชัยขาวปี** เดิมชื่อ "จำปี" เกิดเมื่อวันที่ 15 เมษายน พ.ศ. 2432 ตรงกับเดือน 7 (เหนือ) ขึ้น 15 ค่ำ วันจันทร์ยามเย็น เพราะเกิดวันปากปีจึงได้ชื่อว่า "จุมปี" เป็นบุตรของพ่อเม่า และแม่จันตา ท่านกำพร้าบิดาตั้งแต่อายุ 8 ขวบ ต่อมาเมื่ออายุได้ 16 ปี มารดาได้นำไปฝากให้เป็นศิษย์ของครูบาศรีวิชัย ณ วัดบ้านปาง ท่านจึงได้เริ่มเรียนหนังสือ โดยท่านเป็นผู้มีนิสัยขยัน เล่าเรียนอย่างจริงจัง อ่อนโยน ว่านอนสอนง่าย นอบน้อม ครูบาเจ้าศรีวิชัยจึงมักใช้เวลาที่ท่านรับใช้ใกล้ชิดอบรมกล่อมเกลา ถ่ายทอดความรู้ให้ด้วยความเมตตา จนท่านครูบาอภิชัยมีความรู้เป็นลำดับ สามารถอ่านออกเขียนได้ และมีทักษะในการสวดมนต์ได้ดี

นอกจากนี้ในงานก่อสร้าง ท่านก็มิได้นิ่งดูดาย ได้หมั่นสังเกตพิจารณาในการช่างและเข้าไปช่วยทำงานนั้นๆ อย่างตั้งอกตั้งใจ จนมีความรู้ ความชำนาญในการช่าง

เมื่อถึงเวลาอันสมควร ท่านจึงได้บรรพชาเป็นสามเณร และได้อุปสมบทเป็นพระภิกษุเมื่ออายุได้ 22 ปี ได้รับฉายาว่า "อภิชโย"

### ต้องอธิกรณ์
เมื่อถึงพรรษาที่ 13 ท่านถูกกลั่นแกล้ง และถูกจับดำเนินคดีในข้อหาหลบเลี่ยงการเกณฑ์ทหาร จนต้องถูกบังคับให้สึกและครองผ้าขาวเป็นครั้งแรก  ในขณะที่ท่านติดคุกท่านได้ริเริ่มสร้างโรงพยาบาลลำพูนจนแล้วเสร็จ เมื่อออกจากคุกแล้ว ครูบาเจ้าศรีวิชัยได้ทำการอุปสมบทให้แก่ท่านเป็นครั้งที่สอง เมื่อบวชแล้วท่านได้กราบลาพระอุปัชฌาย์ไปบูรณะวัดวาอารามต่าง ๆ ต่อมาท่านได้ถูกกลั่นแกล้งกล่าวหาว่าเรี่ยไรเงินสร้างโบสถ์ จนถูกจับสึกนุ่งผ้าขาวอีกเป็นครั้งที่สอง

### ช่วยครูบาเจ้าศรีวิชัยสร้างถนนขึ้นดอยสุเทพ
เมื่อครูบาเจ้าศรีวิชัยได้สร้างถนนขึ้นวัดพระธาตุดอยสุเทพราชวรวิหาร ท่านได้พาชาวกะเหรี่ยง 500 คน ไปช่วยทำถนนจนแล้วเสร็จ และได้กลับมาพำนักกับครูบาเจ้าศรีวิชัย ณ วัดพระสิงห์ ต่อมาได้มีผู้ขอร้องให้ครูบาเจ้าศรีวิชัยทำการอุปสมบทให้แก่ท่านเพื่อเป็นภิกษุอีกครั้งหนึ่ง ครูบาเจ้าศรีวิชัยจึงยินยอมอุปสมบทให้ ณ วัดศรีโสดา ซึ่งในการอุปสมบทครั้งนี้เป็นเหตุให้ครูบาเจ้าศรีวิชัยต้องอธิกรณ์อีกครั้ง ครูบาเจ้าอภิชัยจึงต้องสึกนุ่งผ้าขาวอีกครั้ง และได้กลับไปที่วัดพระพุทธบาทตะเมาะ ถึงแม้ครูบาเจ้าอภิชัยจะนุ่งผ้าขาว แต่ท่านก็มีวัตรปฏิบัติและถือศีลเหมือนพระภิกษุทุกประการ วัตรปฏิบัติอันเคร่งครัดของท่านทำให้มีศรัทธาสาธุชนเลื่อมใส เมื่อครูบาเจ้าศรีวิชัยมรณภาพแล้ว ท่านจึงเปรียบเสมือนทายาทธรรมที่มีผู้มาขอความเมตตาไปเป็นประธานในการบูรณะวัดวาอารามต่าง ๆ

ต่อมาครูบาเจ้าอภิชัยได้ไปบูรณะวัดพระพุทธบาทผาหนาม อำเภอลี้ จังหวัดลำพูน และได้จำพรรษาอยู่ที่นั่นมาโดยตลอด ขณะเดียวกันท่านก็ได้เป็นประธานในการบูรณะวัดวาอารามสร้างโรงเรียน และโรงพยาบาล อีกหลายแห่ง อาทิเช่น โรงเรียนบ้านสามหลัง(อภิชัยบูรณะ) อ.ดอยหล่อ จ.เชียงใหม่

### มรณภาพ
ในปี พ.ศ. 2514 คณะศรัทธาวัดสันทุ่งแฮ่ม จังหวัดลำปาง ได้มานิมนต์ท่านไปนั่งเป็นประธานในการก่อสร้างจนแล้วเสร็จ ต่อมาคณะศรัทธาวัดต้นธงชัย จังหวัดสุโขทัย มานิมนต์ท่านเพื่อขอความเมตตาไปเป็นประธานในการสร้างพระวิหาร ท่านเดินทางไปเมื่อวันที่ 2 มีนาคม พ.ศ. 2520 และเมื่อไปถึงวัดท่าต้นธงชัยได้เพียงวันเดียว ท่านก็ได้มรณภาพในวันที่ 3 มีนาคม พ.ศ. 2520 โดยอาการสงบ

## อ้างอิง
; เชิงอรรถ

; บรรณานุกรม

* 
* 

หมวดหมู่:ครูบา
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดลำพูน
หมวดหมู่:บุคคลจากอำเภอลี้
รายชื่อเพลงใน คุณครูจอมเวท เนกิมะ!

รายชื่อเพลงจากการ์ตูนโทรทัศน์เรื่อง *[[คุณครูจอมเวท เนกิมะ!]]*
## เพลงประจำตัวละคร
เพลงประจำตัวละครต่อไปนี้ ถูกจัดจำหน่ายในรูปแบบซีดี โดยในซีดีแต่ละแผ่นจะมีคำทักทายจากตัวละคร เพลงประจำตัวละคร เพลงเดียวกันแบบไม่มีคำร้องเพื่อใช้กับคาราโอเกะ เพลงเดียวกันที่นำมาเรียบเรียงใหม่ ละครสั้น และคำทักทายจากนักพากย์ หนึ่งเดือนจะมีซีดีตัวละครออกจัดจำหน่ายหนึ่งแผ่น

## เพลงเปิดและปิดในคุณครูจอมเวท เนกิมะ!
การ์ตูนโทรทัศน์เรื่อง คุณครูจอมเวท เนกิมะ! มีเพลงเปิดทั้งหมดถึง 6 เวอร์ชัน แต่ละเวอร์ชันถูกขับร้องด้วยนักพากย์ของนักเรียนหญิงห้อง 3-A เรียงกันไปตามเลขที่

## เพลงเปิดและปิดใน[[เนกิมะ!?]]

## คุณครูจอมเวท เนกิมะ! (ภาคคนแสดง)

หมวดหมู่:คุณครูจอมเวท เนกิมะ!
บารอนวาเออา

**ซีอาโอซี อาลีปาเต ฮาลากีลางี เตาอาลูเปโอโก วาเออา ตูโปอู, บารอนวาเออาแห่งโฮอูมา** (; ; 15 พฤษภาคม ค.ศ. 1921 – 7 มิถุนายน ค.ศ. 2009) เป็นนักการเมืองและขุนนางตองงาที่ดำรงตำแหน่งนายกรัฐมนตรีตองงาใน ค.ศ. 1991 ถึง 2000 วาเออาเป็นพระราชนัดดาในซาโลเต ตูโปอูที่ 3 และพระบิดาในสมเด็จพระราชินีนานาซีเปาอู ตูกูอาโฮ สมเด็จพระราชินีแห่งราชอาณาจักรตองงารัชกาลปัจจุบัน

อาชีพในรัฐบาลตองงาของวาเออากินเวลา 54 ปี ก่อนหน้านี้ พระองค์เคยดำรงตำแหน่งข้าหลวงใหญ่คนแรกของตองงาประจำสหราชอาณาจักรตั้งแต่ ค.ศ. 1969 ถึง 1972 รวมทั้งดำรงตำแหน่งรัฐมนตรีต่าง ๆ ตั้งแต่ ค.ศ. 1972 จนกระทั่งได้รับการแต่งตั้งเป็นนายกรัฐมนตรีโดยสมเด็จพระราชาธิบดีเตาฟาอาเฮา ตูโปอูที่ 4 ใน ค.ศ. 1991

## พระประวัติ
### พระชนม์ชีพช่วงต้น
ซีอาโอซี อาลีปาเต ฮาลากีลางี เตาอาลูเปโอโก วาเออา ตูโปอูประสูติในวันที่ 15 พฤษภาคม ค.ศ. 1921 จากวีไล ตูโปอูกับตูโปอู เซอีนี วีไล ตูโปอู พระบิดา เป็นพระบุตรร่วมพระราชบิดาของสมเด็จพระราชินีนาถซาโลเต ส่วนตูโปอู เซอีนี พระมารดา เป็นบุตรีของขุนนางตองงานาม วาเออา พระองค์เข้าศึกษาที่วิทยาลัยเวสลีย์ ออกแลนด์ใน ค.ศ. 1938 ถึง 1941 หลังจบการศึกษาในระดับมัธยมศึกษาและเกิดสงครามโลกครั้งที่สอง พระองค์จึงเข้าเกณฑ์ในกองทัพอากาศนิวซีแลนด์ วาเออาเป็นนักบินในกองทัพอากาศใน ค.ศ. 1942 ถึง 1945 ควบคุมเรือบินลาดตระเวน PBY Catalina

### อาชีพรัฐบาล

### ผู้สืบทอด

อาลีปาเต ตูอีวานูอาโวอู วาเออา พระโอรสในบารอนวาเออา ได้รับบรรดาศักดิ์ ลอร์ดวาเออา หลังพระบิดาสิ้นพระชนม์ไม่นาน

## พงศาวลี

## อ้างอิง

## แหล่งข้อมูลอื่น

*Baron Vaea – Daily telegraph obituary
*
*Baron Vaea passes away after a long life of service
*The Kingdom of Tonga Pays Tribute to its 12th Prime Minister, Baron Vaea of Houma (1921–2009)

หมวดหมู่:นายกรัฐมนตรีตองงา
แม่เมาะ

**แม่เมาะ** อาจหมายถึง

* อำเภอแม่เมาะ จังหวัดลำปาง
* เหมืองแม่เมาะ การไฟฟ้าฝ่ายผลิตแห่งประเทศไทย
* สถานีรถไฟแม่เมาะ การรถไฟแห่งประเทศไทย
* โครงการโรงไฟฟ้าแม่เมาะ การไฟฟ้าฝ่ายผลิตแห่งประเทศไทย
K2

**K2** อาจหมายถึง

* ยอดเขาเคทู ยอดเขาในปากีสถาน
* แดวู เค-2 ปืนผลิตจากเกาหลี
สถาบันวิจัยสังคม จุฬาลงกรณ์มหาวิทยาลัย

**สถาบันวิจัยสังคม จุฬาลงกรณ์มหาวิทยาลัย** เป็นสถาบันอิสระสังกัดจุฬาลงกรณ์มหาวิทยาลัย ตามพระราชกฤษฎีกาจัดตั้งสถาบัน เมื่อวันที่ 22 เมษายน พ.ศ. 2517 มีชื่อเรียกว่า CUSRI (Chulalongkorn University Social Research Institute) เดิมเป็นหน่วยงานหนึ่งในคณะรัฐศาสตร์ จุฬาลงกรณ์มหาวิทยาลัย มีวัตถุประสงค์หลัก เพื่อดำเนินการวิจัยเพื่อตอบสนองความต้องการของประเทศในการพัฒนา โดยเน้นงานวิจัยทางสังคมศาสตร์เป็นพื้นฐาน ในมิติที่เกี่ยวข้องกับสังคมไทย ให้บริการวิชาการแก่สังคมในด้านต่าง ๆ ที่เกี่ยวข้อง  นอกจากนี้ยังเปิดสอนหลักสูตรปริญญาศิลปศาสตรมหาบัณฑิต (ศศ.ม.) สาขาวิชาพัฒนามนุษย์และสังคม (สหสาขาวิชา) บัณฑิตวิทยาลัย จุฬาลงกรณ์มหาวิทยาลัย

## รายนามผู้อำนวยการ
ดร.จั๊คส์ อัมโยต์ เป็นผู้ก่อตั้งและผู้อำนวยการคนแรก (พ.ศ. 2514–2517) สถาบันวิจัยสังคม บริหารงานโดยคณะกรรมการบริหาร และคณะผู้บริหารสถาบัน นำโดยผู้อำนวยการสถาบันฯ เน้นการทำงานในลักษณะของการประสานงานและความร่วมมือกับหน่วยงานต่าง ๆ ขององค์กรภาครัฐและเอกชน ในลักษณะของเครือข่ายทางวิชาการ และงานพัฒนาในระดับประเทศ รวมถึงระดับนานาชาติ อีกทั้งให้บริการฐานข้อมูลทางด้านสังคมแก่ผู้สนใจ ตั้งแต่ก่อตั้งมีผู้อำนวยการดังรายนามต่อไปนี้

*ตำแหน่งวิชาการในขณะที่ได้ดำรงตำแหน่งในขณะนั้น

ปัจจุบันสถาบันวิจัยสังคม จุฬาลงกรณ์มหาวิทยาลัย มุ่งเน้นการดำเนินการวิจัยในลักษณะการวิจัยพื้นฐาน การวิจัยประยุกต์ การวิจัยเชิงปฏิบัติการ และการวิจัยนโยบาย ประกอบด้วยกลุ่มวิจัยย่อย 6 กลุ่ม ได้แก่
* กลุ่มวิจัยความมั่นคงของมนุษย์กับการพัฒนา
* กลุ่มวิจัยชุมชนและสิ่งแวดล้อม
* กลุ่มวิจัยสิทธิและความเป็นธรรมทางสังคม
* กลุ่มวิจัยพลวัตวัฒนธรรมและชาติพันธุ์
* กลุ่มวิจัยสันติภาพและความขัดแย้ง
* กลุ่มวิจัยสังคมสุขภาวะ

## อ้างอิง
* เว็บไซต์สถาบันวิจัยสังคม

หมวดหมู่:หน่วยงานในจุฬาลงกรณ์มหาวิทยาลัย
สถาบันวิจัยสภาวะแวดล้อม จุฬาลงกรณ์มหาวิทยาลัย

**[https://seri.chula.ac.th/ สถาบันวิจัยสิ่งแวดล้อมเพื่อความยั่งยืน จุฬาลงกรณ์มหาวิทยาลัย]** มีชื่อภาษาอังกฤษว่า Sustainable Environment Research Institute, Chulalongkorn University  ชื่อย่อคือ SERI เป็นสถาบันอิสระสังกัดจุฬาลงกรณ์มหาวิทยาลัย เดิมชื่อสถาบันวิจัยสภาวะแวดล้อม จุฬาลงกรณ์มหาวิทยาลัย ได้รับการสถาปนาอย่างเป็น ทางการโดยพระราชกฤษฎีกาที่ประกาศในราชกิจจานุเบกษา เมื่อวันที่ 5 ตุลาคม 2517 ทั้งนี้โดยเหตุผลที่การวิจัยด้านสภาวะแวดล้อมมีความสำคัญและจำเป็นต่อการพัฒนาประเทศ และความก้าวหน้าทางวิชาการในระดับมหาวิทยาลัย สถาบันวิจัยสิ่งแวดล้อมเพื่อความยั่งยืนมีฐานะเป็นสถาบันวิชาการชั้นสูง และมีปณิธานในการดำเนินงานที่ยึดมั่นระหว่างความสัมพันธ์ของมนุษย์กับสภาวะแวดล้อม สถาบันฯ มีหน้าที่หลักในการศึกษา วิจัยปัญหาที่เกี่ยวกับสภาวะแวดล้อมเพื่อเอื้ออำนวยประโยชน์ต่อการวางแผนในการพัฒนาการอนุรักษ์สภาวะแวดล้อม ตลอดจนการป้องกันและแก้ไขผลกระทบจากการจัดการและภาวะมลพิษสิ่งแวดล้อม อันจะนำมาซึ่งคุณภาพชีวิตที่พึงปรารถนาของสังคม  โดยผู้อำนวยการสถาบันคนปัจจุบันคือ **รองศาสตราจารย์.ดร.พันธวัศ สัมพันธ์พานิช**

= วิสัยทัศน์ (Vission) =
**"ผู้นำการขับเคลื่อนงานวิจัย นวัตกรรมและวิชาการด้านการจัดการทรัพยากรธรรมชาติและสิ่งแวดล้อมที่ยั่งยืน"** 

**"''ERIC aims to act as a leader in the advancement of environmental research innovation and academics, particularly in the areas of natural resource management and sustainable environment."***

= *พันธกิจ* (Vission) =

===== พัฒนา =====
งานวิจัยเชิงบูรณาการ สร้างนวัตกรรมและองค์ความรู้ เพื่อตอบโจทย์ท้าทายของสังคมด้านการจัดการสิ่งแวดล้อมที่ยั่งยืน

===== *'ประยุกต์''' =====
ผลงานวิจัยสู่การถ่ายทอดองค์ความรู้สู่สังคมและนิสิตทุกระดับให้เป็นผู้ที่มีความรู้ ความสามารถและทักษะด้านการพัฒนาสิ่งแวดล้อม สามารถเรียนรู้ได้ตลอดชีวิต และสามารถตอบสนองต่อความต้องการของกระแสสังคมปัจจุบัน

##### ส่งเสริม
งานบริการวิชาการ ทำนุบำรุงศิลปวัฒนธรรม และสร้างเครือข่ายความร่วมมือด้านการพัฒนาสิ่งแวดล้อม กับภาครัฐ เอกชน และสังคมทั้งในและต่างประเทศ

##### สนับสนุน
ร่วมขับเคลื่อนการพัฒนาสิ่งแวดล้อมที่ยั่งยืนให้แก่สังคม

## อ้างอิง
* เว็บไซต์สถาบันวิจัยสภาวะแวดล้อม

หมวดหมู่:หน่วยงานในจุฬาลงกรณ์มหาวิทยาลัย
ชิฟต์เรจิสเตอร์

thumb|ชิฟต์เรจิสเตอร์ 4 บิต PISO

**ชิฟต์เรจิสเตอร์** (shift register) เป็นอุปกรณ์ทางลอจิกที่สร้างมาจากฟลิปฟลอปใช้เก็บข้อมูลชั่วคราวการส่งข้อมูลเข้าเรจิสเตอร์ส่งได้ทีละบิต เรจิสเตอร์ที่เก็บข้อมูลสามารถเลื่อนข้อมูลได้เราเรียกว่า เรจิสเตอร์เลื่อนข้อมูล หรือ ชิฟต์เรจิสเตอร์ ถ้านำฟลิปฟล็อปมาต่อเรียงกันจะทำให้ฟลิปฟล็อปเอาข้อมูลจาก input ไปยัง output ได้เมื่อมีสัญญาณการกระตุ้นจะเกิดการเลื่อนข้อมูลที่ละบิต
ตัวเลื่อนข้อมูลจัดเป็นการนำฟลิปฟล็อปไปใช้งานได้ การเลื่อนข้อมูลจะมีลักษณะต่างกันดังนี้

# ชิฟต์เรจิสเตอร์เข้าขนานออกขนาน
# ชิฟต์เรจิสเตอร์เข้าขนานออกอนุกรม
# ชิฟต์เรจิสเตอร์เข้าอนุกรมออกขนาน
# ชิฟต์เรจิสเตอร์เข้าอนุกรมออกอนุกรม

## วงจรนับแบบชิฟต์เรจิสเตอร์

; วงจรนับแบบจอห์นสัน : วงจรนี้นำอินเวิร์ต output ของฟลิปฟล็อปบิตสูงสุดป้อนกลับมายังขาข้อมูลเข้าของฟลิปฟล็อปตัวแรก และเราสามารถที่จะหารูปแบบของการนับได้จากสูตร 2n โดยที่ n ในที่นี้เป็นจำนวนบิต

; วงจรนับแบบวงแหวน : วงจรนี้จะต่อ output ของฟลิปฟล็อปที่บิตตัวสุดท้ายกับขา input ของฟลิปฟล็อปที่บิตตัวแรก ซึ้งจะทำให้เกิดรูปแบบการนับเลื่อนกลับเป็นวงกลมถ้าหากมีสัญญาณเข้ามา

## อ้างอิง
* Shift Register

หมวดหมู่:วงจรดิจิทัล
หมวดหมู่:หน่วยความจำคอมพิวเตอร์
โบอิง วายซี-14

วายซี-14|thumb|250px|right

**โบอิง วายซี-14** เป็นคู่แข่งของแมคดอนเนลล์ ดักลาส วายซี-15 ในโครงการสร้างเครื่องบินลำเลียงทางทหารที่ขึ้นลงระยะสั้น AMST (Advanced Medium STOL Transport) เครื่องต้นแบบวายซี-14  บินเป็นครั้งแรกในวันที่ 6 สิงหาคม ค.ศ. 1976 วายซี-14 เป็นเครื่องบินที่ใช้เทคโนโลยีพิเศษที่บริเวณปีก และติดเครื่องยนต์ไว้ที่บริเวณเหนือปีกเพื่อให้กระแสลมผ่านปีกด้านบนเพื่อเพิ่มแรงยก ทำให้ขึ้นลงระยะสั้นได้

## ข้อมูลจำเพาะ
มีดังต่อไปนี้ 

* **ผู้สร้าง** บริษัท โบอิง แอโรสเปส (สหรัฐอเมริกา)
* **ประเภท** ลำเลียงทางทหารชั้นสูง ขึ้นลงระยะสั้น AMST (Advanced Medium STOL Transport) เจ้าหน้าที่ 3 นาย บรรทุกทหารพร้อมอาวุธ 150 คน
* **เครื่องยนต์** เทอร์โบแฟน เจเนอรัล อิเล็คตริค ซีเอฟ 6-50 ดี ให้แรงขับสถิตเครื่องละ 22,680 กิโลกรัม 2 เครื่อง
* **กางปีก** 39.32 เมตร
* **ยาว** 40.13 เมตร
* **สูง** 14.73 เมตร
* **พื้นที่ปีก** 163.70 ตารางเมตร
* **น้ำหนักเปล่า** 53,297 กิโลกรัม
* **ภารกรรมบรรทุกสูงสุด** 28,123 กิโลกรัม
* **น้ำหนักวิ่งขึ้นสูงสุด เมื่อใช้ทางวิ่งขึ้นระยะสั้น** 76,880 กิโลกรัม
* **น้ำหนักวิ่งขึ้นสูงสุด เมื่อใช้ทางวิ่งขึ้นระยะปกติ** 112,945 กิโลกรัม
* **ความยาวห้องลำเลียงพัสดุ** 14.43 เมตร
* **ความกว้างห้องลำเลียงพัสดุ** 3.55 เมตร
* **ความสูงห้องลำเลียงพัสดุ** 3.66 เมตร
* **อัตราเร็วขั้นสูง** 811 กิโลเมตร/ชั่วโมง ที่ระยะสูง 9,150 เมตร
* **อัตราเร็วร่อนลง** 760 กิโลเมตร/ชั่วโมง
* **ระยะทางวิ่งขึ้น** 305 เมตร
* **อัตราไต่** 1,935 เมตร/นาที
* **เพดานบินใช้งาน** 13,715 เมตร
* **รัศมีปฏิบัติการ** 740 กิโลเมตร
* **พิสัยบิน** 5,133 กิโลเมตร

## อ้างอิง

วายซี-14
หมวดหมู่:อากาศยานขนส่งทางการทหาร
หมวดหมู่:อากาศยานไอพ่นสองเครื่องยนต์